આ બાબતે અન્ય એક સિનિયર સિટિઝન મહિલાએ મિડ-ડે LOCALને જણાવ્યું હતું કે ‘કેટલીક વખત એસ્કેલેટર સવારે બંધ હોય છે તો કેટલીક વખત સાંજના સમયે. મોટી ઉંમરની વ્યક્તિઓ માટે એસ્કેલેટર આર્શીવાદ સમાન છે. મારા પગના ઘૂંટણમાં દુખાવો હોવાથી દાદરાઓ ચડતાં હાંફી જવાય છે આથી હું એસ્કેલેટરનો જ ઉપયોગ કરું છું, પરંતુ છેલ્લા કેટલાક સમયથી એસ્કેલેટર બરાબર કામ કરતું નથી અને અવારનવાર બંધ પડેલું હોય છે. મારા જેવા કેટલાય સિનિયર સિટિઝનોની તો હાલત થઈ જાય છે. પ્રવાસીઓને તકલીફ વેઠવી ન પડે એ માટે એસ્કેલેટર બરાબર કામ કરે છે કે નહીં એની દેખરેખ રેલવે-પ્રશાસને બરાબર રાખવી જોઈએ.’